stanford-oval/wikipedia huggingface dataset:
Total Bellas

| --- | --- |

Total Bellas
 שיר הנושא:  "We've Come So Far" בביצוע פלישיה ברטון ו-KIT
 סוגה:  תוכנית מציאות
 שחקנים:  ברי בלה ניקי בלה דניאל בריאן ארטם צ'יגווינסטב
 ארץ מקור:  ארצות הברית
 שפות:  אנגלית
 מספר עונות:  6
 מספר פרקים:  54
 הפקה
 מפיק:  ברי בלה 
 מפיקים בפועל:  ברי בלה ניקי בלה קווין דאן גיל גולדשטיין ראסל ג'יי ג'ף ג'נקינס ג'ון מוראי
 חברת הפקה:  הפקות בונים/מוראי WWE
 הפצה:  NBCUniversal International Television Production
 אתר צילומים:  טמפה, פלורידה פיניקס,אריזונה סן דייגו, קליפורניה
 טכניקת צילום:  מערך מרובה מצלמות
 אורך פרק:  43-41 דקות
 שידור
 רשת שידור:  ערוץ E!
 רשת שידור בישראל:  ערוץ E!
 פורמט (תמונה):  (1080i (HDTV
 תקופת שידור מקורית:  5 באוקטובר 2016 – הווה
 קישורים חיצוניים
 אתר הסדרה
 דף התוכנית ב-IMDb
 
Total Bellas היא סדרת מציאות אמריקאית, שהוקרנה לראשונה ב-5 באוקטובר 2016, בערוץ E!. הסדרה היא סדרת ההמשך ל-Total Divas אשר נותנת מבט מקרוב אל חייהן של ברי וניקי בלה, ביחד עם המשפחה הקרובה והשותפים שלהן לחיים, דניאל בריאן וארטם צ'יגווינסטב, בהתאמה.
הפקה

ב-20 באפריל 2016 נודע דרך האתר של ערוץ E! שהתאומות ברי וניקי בלה תקבלנה סדרת המשך לסדרה Total Divas, אך הסדרה החדשה תקרא Total Bellas. הסדרה סובבת את חייהם של התאומות והמשפחות שלהן. הצילומים עבור העונה הראשונה נערכו בטמפה, פלורידה, כשברי בלה ודניאל בריאן עברו ביחד אל ניקי בלה וג'ון סינה כדי לעזור לניקי לאחר הניתוח בצוואר. האח של ברי וניקי, ג'יי ג'יי ואשתו, לורן הם חלק מהדמויות המשניות בסדרה ביחד עם קתי קולס ובעלה, ג'ון לאוריינטיס.
ב-16 בנובמבר 2016 נודע דרך האתר של ערוץ !E שהסדרה תמשיך לעונה שנייה. העונה השנייה צולמה בפיניקס, אריזונה, כשהפעם ניקי וסינה עברו ביחד אל ברי ובריאן כדי לעזור לברי במהלך ההיריון הראשון שלה. בנוסף למסע ההיריון של ברי, העונה החדשה תעקוב אחר המסע האישי של בריאן תחת תפקידו החדש כג'נרל מנג'ר של התוכנית סמאקדאון.
ב-30 בינואר 2018 נודע שהעונה השלישית תעלה לאוויר באביב של אותה שנה. ב-5 באפריל, פורסם התאריך לעלייה לאוויר של הפרק הראשון של העונה השלישית, ה-20 במאי 2018.
ב-7 באוגוסט 2018, ערוץ E! וה-WWE הודיעו על חידוש הסדרה לעונה רביעית. ב-28 בנובמבר 2018, פורסם שהעונה הרביעית תעלה לאוויר ב-13 בינואר 2019.
דמויות > מרכזיות

ברי בלה
ניקי בלה
דניאל בריאן
ג'ון סינה
דמויות > משניות

קתי קולס-לאורנייטיס (האמא של ברי וניקי)
ג'יי ג'יי גרסיה (האח של ברי וניקי)
ג'ון לאורנייטיס
לורן "לולה" גרסיה
דמויות > אורחות

לאנה (עונות 3-1; מתאבקת ב-WWE)
סמי זיין (עונה 1; מתאבק ב-WWE)
סנדרה גריי (עונה 1; התופרת לשעבר של ה-WWE)
אלישיה פוקס (עונה 2; מתאבקת ב-WWE)
בקי לינץ' (עונה 2; מתאבקת ב-WWE)
ג'ימי אוסו (עונה 2; מתאבק ב-WWE)
מריה מנונוס (עונה 2; אישיות טלוויזיונית)
מארק קאראנו (עונה 2; מנהל בכיר בתחום יחסי הכישרונות של ה-WWE)
נטליה (עונות 3-2; מתאבקת ב-WWE)
רנה יאנג (עונות 3-2; חלק מצוות השידור של ה-WWE)
מאריס (עונה 3; אשתו של המיז)
המיז (עונה 3; מתאבק ב-WWE)
פייג' (עונה 3; ג'נרל מנג'רית של סמאקדאון)
טייטוס אוניל (עונה 3; מתאבק ב-WWE)
אקסבייר וודס (עונה 3; מתאבק ב-WWE)
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 6 | 6 | 5 באוקטובר 2016 | 9 בנובמבר 2016 |
|  | 2 | 8 | 8 | 6 בספטמבר 2017 | 25 באוקטובר 2017 |
|  | 3 | 10 | 10 | 20 במאי 2018 | 29 ביולי 2018 |
|  | 4 | 10 | 10 | 13 בינואר 2019 | 24 במרץ 2019 |
|  | 5 | 11 | 11 | 2 באפריל 2020 | 11 ביוני 2020 |
|  | 6 | 9 | 9 | 12 בנובמבר 2020 | 28 בינואר 2021 |
פרקים > עונה ראשונה (2016)

| מספר פרק בסדרה | מספר פרק בעונה | כותרת | תאריך שידור מקורי | קוד הפקה | צופים אמריקאים (מיליונים) |
| --- | --- | --- | --- | --- | --- |
| 1 | 1 | "כללי הבית של סינה" | 5 באוקטובר 2016 | 101 | 0.63 |
ברי ובריאן עוברים אל הבית של ג'ון סינה כדי לעזור לניקול לאחר הניתוח שלה בפרק הבכורה של הסדרה אשר נותנת הצצה לחייהם של ברי וניקול מחוץ לזירה. חוקי הבית הקפדני של ג'ון גורמים לאורחיו "ללכת על קליפות ביצים" כדי לגרום לו להישאר מאושר.: 

| 2 | 2 | "תיקון חפוז" | 12 באוקטובר 2016 | 102 | 0.75 |
יחסי המין של ברי ובריאן גורמים למתחים במערכת היחסים שלהם וניקול לוקחת את זה על עצמה לבוא עם רעיון כדי לעזור לזוג לפתור את בעייתם. בינתיים, ג'וני מספר לגברים על תכנון הסכם קדם הנישואין שלו עם קתי.: 

| 3 | 3 | "מי הבוס?" | 19 באוקטובר 2016 | 103 | 0.62 |
ניקול נחושה לעזור לבריאן להבין את השלבים הבאים לאחר הפרישה שלו. ג'יי ג'יי מרגיש לא מוערך על ידי אמא שלו, קתי, והוא שוקל לרדוף אחר הזדמנויות קריירה אחרות מחוץ לעסק המשפחתי.: 

| 4 | 4 | "נקודת השבירה של בריאן" | 26 באוקטובר 2016 | 104 | 0.63 |
בריאן וניקול מתווכחים על ההשקפות שונות שלהם; ברי, ניקול, ג'יי ג'יי, קתי ולורן יוצאות למסיבת רווקות בנאפולי, פלורידה.: 

| 5 | 5 | "סודות משפחת בלה" | 2 בנובמבר 2016 | 105 | 0.53 |
ניקול שואלת את ברי אם היא עושה את ההחלטה הנכונה על ידי כך שהיא את בריאן לפני הקריירה שלה, וסוד פוטנציאלי שיכול לשנות את חייהם, יוצא לאור.: 

| 6 | 6 | "חתונת מניה" | 9 בנובמבר 2016 | 106 | 0.66 |
הרגשות מתלהטים בימים שמובילים לחתונה של קתי וג'וני; ניקול עדיין מודאגת מההתמקדות של ברי בקרב הפרישה שלה ברסלמניה ובמצב המנטלי של בריאן.:
פרקים > עונה שנייה (2017)

| מספר פרק בסדרה | מספר פרק בעונה | כותרת | תאריך שידור מקורי | קוד הפקה | צופים אמריקאים (מיליונים) |
| --- | --- | --- | --- | --- | --- |
| 7 | 1 | "דילמה במדבר" | 6 בספטמבר 2017 | 201 | 0.68 |
החלטה שעלולה להשפיע על המשפחה נותרת בידיהם של ניקול וג'ון; ג'יי ג'יי ולורן לוקחים הפסקה. ברי מצטלמת בצילומי אימהות בעירום, שגורמים לבריאן להרגיש לא בנוח.: 

| 8 | 2 | "מהומה בנישואין" | 13 בספטמבר 2017 | 202 | 0.55 |
לניקול יש דאגות כאשר ג'יי ג'יי רוצה לקבל עצה מג'ון על הבעיות בחיי הנישואין שלו; קתי חושדת בניקול בבגידה, וברי נותנת לבריאן הרגשה על איך זה ללדת.: 

| 9 | 3 | "מי אמא שלך?" | 20 בספטמבר 2017 | 203 | 0.57 |
לורן וג'יי ג'יי מחליטים לצאת לייעוץ לתיקון חיי הנישואין שלהם; בריאן סקפטי לגבי מסיבת המתנות לברי לפני הלידה, וניקול מנסה להגשים את בדידותה על ידי השגת השגחה על הכלבה שלה, וינסטון.: 

| 10 | 4 | "מאבק כוחות" | 27 בספטמבר 2017 | 204 | 0.56 |
ניקול וג'ון יוצאים אל עלילה חדשה ביחד בפעם הראשונה בקריירה שלהם; חיי המין של קתי מפתיעה את הילדים, ועניין משפטי שולח את המשפחה אל הרפתקה חדשה.: 

| 11 | 5 | "יין על זה" | 4 באוקטובר 2017 | 205 | 0.53 |
ההשקה של היין החדש מבית בלה גורם לבריאן לשלול את זכות הלגימה מהיין מברי, עקב היותה בהיריון; ג'יי ג'יי גורם לניקול להפצע, ולקתי יש התמוטטות.: 

| 12 | 6 | "המהלך הלא נכון" | 11 באוקטובר 2017 | 206 | 0.55 |
תוצאות בדיקת ה-DNA של בריאן משאירה את כולם בהלם; ג'יי ג'יי נכנס להתערבות על כך שהוא מקבל יותר עוקבים ברשתות החברתיות, והקרב של ניקול ברסלמניה ביחד עם ג'ון מכניסה אותה ללחץ מהחשש להפצע.: 

| 13 | 7 | "הספירה לאחור למניה" | 18 באוקטובר 2017 | 207 | 0.56 |
ניקול נחושה לחזור לזירה בזמן לרסלמניה; ג'יי ג'יי מחליט לחדש את הנדרים שלו עם לורן, בעוד שברי ובריאן מביאים דברים לפני הלידה של הבת שלהם.: 

| 14 | 8 | "בלה-מניה" | 25 באוקטובר 2017 | 208 | 0.67 |
ניקול יוצאת אל מה שיכול להיות הקרב האחרון שלה ברסלמניה; ג'ון שואל את ניקול שאלה גדולה, בעוד שברי ובריאן מברכים את בתם לעולם.:
פרקים > עונה שלישית (2018)

| מספר פרק בסדרה | מספר פרק בעונה | כותרת | תאריך שידור מקורי | קוד הפקה | צופים אמריקאים (מיליונים) |
| --- | --- | --- | --- | --- | --- |
| 15 | 1 | "יש לך סינה?" | 20 במאי 2018 | 301 | 0.51 |
ברי מנסה לנהל את החיים העסוקים שלה בין עצם היותה אמא לבין להיות אשת עסקים; ניקול וג'ון מתיישבים בביתם החדש בסן דייגו, קליפורניה, ובריאן נהנה לבלות זמן איכות עם בתו, בירדי.: 

| 16 | 2 | "למה לצפות כאשר אתה לא מצפה" | 27 במאי 2018 | 302 | 0.50 |
ניקול וג'ון ממשיכים לתכנן את החתונה שלהם; ברי מתאמנת בלהיטות לחזרה שלה, בעוד שג'יי ג'יי ולורן מודיעים על חדשות גדולות, שמציפים את הרגשות של ניקול.: 

| 17 | 3 | "מה שעולה למעלה, חייב לרדת למטה" | 3 ביוני 2018 | 303 | 0.65 |
לאחר ביטול החתונה, ניקול נאלצת להבין אם היא עשתה את הבחירה הנכונה; ברי ודניאל מוצאים סוף סוף בית בסן דייגו, והתאומות בלה מתאחדות במסגרת הפרק לכבוד 25 שנים לתוכנית Raw.: 

| 18 | 4 | "הקאמבק של הבלות" | 10 ביוני 2018 | 304 | 0.73 |
ברי וניקול מתמקדות בחזרה שלהם ל-WWE בקרב הרויאל ראמבל לנשים הראשון בתולדותיו, בזמן שקתי מעזה להפוך לחזאית ליום אחד.: 

| 19 | 5 | "להשלים או להפרד?" | 17 ביוני 2018 | 305 | 0.72 |
ניקול חווה מה זה להיות אמא במשרה מלאה; ברי ובריאן מתיישבים בסן דייגו, וג'ון במרדף הצלת הקשר שלו עם ניקול.: 

| 20 | 6 | "פעם נוספת גברת סינה העתידית" | 24 ביוני 2018 | 306 | 0.66 |
כשהחתונה חוזרת, ניקי מבולבלת לגבי מי ילווה אותה אל החופה, בזמן שברי ובריאן מנסים נואשות לבלות קצת זמן לבד.: 

| 21 | 7 | "שמור את התאריך 3" | 8 ביולי 2018 | 307 | 0.72 |
בריאן וקייתי מנסים להתמודד עם החרדות שלהם ביחד וניקול מנסה לסיים את החתונה לפני הדדליין.: 

| 22 | 8 | "מסיבת הרווקות של בלה" | 15 ביולי 2018 | 308 | 0.59 |
ניקול עורכת מסיבת רווקות בפריז; ג'יי ג'יי מתגברת על הפחדים שלה, בזמן שברי ולורן מתכננות נשף מסכות.: 

| 23 | 9 | "מסיבת הרווקות בפריז" | 22 ביולי 2018 | 309 | 0.61 |
נשף המסכות של ברי ולורן שובר כמה חוקים שניקול הכתיבה בנושא מסיבת הרווקות שלה; ג'יי ג'יי וקתי נהנים מהעיר פריז, ובריאן משתף את החדשות המשנות את חייו לגבי קריירת ההיאבקות שלו ב-WWE.: 

| 24 | 10 | "לכי אחרי לבך" | 29 ביולי 2018 | 310 | 0.62 |
בריאן עורך את החזרה שלו לזירה ברסלמניה 34; ברי תומכת בבעלה ובאחותה, וניקול מגיעה להחלטה בנוגע למערכת היחסים שלה עם ג'ון.:
פרקים > עונה רביעית (2019)

| מספר פרק בסדרה | מספר פרק בעונה | כותרת | תאריך שידור מקורי | קוד הפקה | צופים אמריקאים (מיליונים) |
| --- | --- | --- | --- | --- | --- |
| 25 | 1 | "הבלות שוב בפעולה" | 13 בינואר 2019 | 401 | 0.51 |

| 26 | 2 | "הבלות והעיר" | 20 בינואר 2019 | 402 | 0.46 |

| 27 | 3 | "עושה צרות" | 27 בינואר 2019 | 403 | 0.45 |

| 28 | 4 | "אלה החיים שלי" | 10 בפברואר 2019 | 404 | 0.39 |

| 29 | 5 | "הטעות הגדולה" | 17 בפברואר 2019 | 405 | 0.42 |

| 30 | 6 | "הדייט הראשון" | 24 בפברואר 2019 | 406 | 0.42 |

| 31 | 7 | "כשילדה טובה הופכת להיות רעה" | 3 במרץ 2019 | 407 | 0.41 |
פרסים ומועמדויות

| שנה | פרס | קטגוריה | מועמד (ים) | תוצאה | הפניות |
| --- | --- | --- | --- | --- | --- |
| 2016 | פרסי בחירת הנוער | ספורטאית השנה | התאומות בלה | זכייה |  |
| 2017 | פרסי בחירת הנוער | ספורטאית השנה | התאומות בלה | הועמדה |  |
| 2017 | פרסי בחירת הנוער | סדרת הטלוויזיה הנבחרת: ריאליטי | Total Bellas | הועמדה |  |
| 2018 | פרסי בחירת הנוער | סדרת הטלוויזיה הנבחרת של הקיץ | Total Bellas | הועמדה |  |
שידור

הסדרה משודרת בקנדה ובניו זילנד בערוץ E! המקומי. כמו כן, הסדרה משודרת בנוסף גם ב-Hulu ובערוץ של ה-WWE Network.
הערות שוליים

↑  תאריך העלייה לשידור של הסדרה פורסם
↑  ניקי וברי בלה מתארות את סדרת ההמשך כ"כאוס תחת קורת גג אחת"
↑  הסדרה ממשיכה לעונה שנייה
↑  ניקי בלה וג'ון סינה עוברים באופן זמני אל ברי בלה ודניאל בריאן
↑  הטריילר של העונה השלישית
↑  לניקי בלה וג'ון סינה יש מחשבות שניות על הנישואין במהלך ההצצה לעונה החדשה
↑  ערוץ Eǃ וה-WWE נותנים אור ירוק לעליית העונה הרביעית של הסדרה
↑  הסדרה תחזור לעונה רביעית ב-13 בינואר 2019
↑  התאומות בלה זוכות בפרס ספורטאיות השנה
↑  הצביעו לג'ון סינה, סשה בנקס והתאומות בלה בפרסי בחירת הנוער
נתתי לה חיי (מחזמר)

| --- | --- |

 בימוי:  מאור זגורי
 מילות השירים:  דני סנדרסון
 ליברטיסט:  טל בלכרוביץ'
 מוזיקה:  טל בלכרוביץ'
 מדינה:  ישראל ישראל
 סוגה:  קומדיה רומנטית מוזיקלית
 הצגת בכורה:  2011 (תל אביב)
 מספר מערכות:  2
 משך ההצגה:  שעתיים
 שפה:  עברית
נתתי לה חיי הוא מחזמר ישראלי מאת מאור זגורי, המבוסס על שיריו של הזמר דני סנדרסון.
המחזמר הוצג לראשונה בתיאטרון הבימה ב-2011.
המחזמר בנוי סביב שלושים מלהיטיו הגדולים של דני סנדרסון מכל התקופות: להקת כוורת, גזוז, ודודה.
תקציר העלילה > מערכה שנייה

איז'ו פותח את המערכה כשהוא רוצה לבצע את המונולוג שלו לפני שכולם באים, אבל נקטע בגלל תחילת המערכה השנייה ("תגיד לכולם לשבת"). ורוניקה ויורם עומדים על הראש ומדברים על הפרידה שלהם. הם מדברים על המוזרויות שלהם ומתחרים מי מביניהם יותר דפוק ("תה עושה סחרחורת"). ורוניקה רוצה לספר ליורם משהו, אולם בורחת כשאלון מגיע. אלון אומר שיש לו כמה רעיונות להרוג את יורם. הוא חושש שיורם מתחרט על החוזה.
יורם עובר טיפול ב"חמישי פסיכודרמה", ונלקח אל הרגע שהוביל אותו לניסיון ההתאבדות, כשאהובתו עזבה אותו ("בדיעבד"). יורם מרגיש חופשי בגלל החשיפה. לאחר מכן איז'ו פונה למנחם ואומר שלא מוצאים מקום למונולוג שלו, בגלל הבדיחה עם הדודה והדוד (גם הפעם הוא עוצר את השיר). איז'ו מתפטר מתפקיד המספר ואומר ליורם להסתדר לבד. יורם מנסה להודות למנהלת ריטה, שבטוחה שהוא עומד להתוודות על אהבתו אליה ("כמה"). הוא חושב שהיא ממליצה לו להתוודות על אהבתו לוורוניקה. ב"שישי זוגי" ("המגפיים של ברוך"), יורם מנסה לנשק את ורוניקה אולם היא בורחת. יורם הולך אל ורוניקה ומנסה למצוא לה שם חיבה. יורם מתוודה שהוא מצא סיבה לחיות. ורוניקה אומרת לו לשמור על עצמו ("היא כל כך יפה"). אלון מתעמת עם יורם, ואומר שיורם חייב למות, ושלא יהיו הארכות. יורם מתחנן בפניו, ומבטיח לו לא להתאהב.
למחרת בבוקר, צ'ולי מעיר את כולם בחמש לפנות בוקר כדי לספר למה הוא ניסה להתאבד ("היא התיישבה ליד פסנתר"). לאחר מכן ברונהילדה מגלה שוורוניקה התאבדה בחדר שלה. יורם נפרד ממנה ומספר לה שהוא מצא לה שם חיבה ("רוני"), ושהוא ישמור על עצמו. יורם מתעמת עם אלון ומבין שהוא היה אחראי למוות של ורוניקה כדי שיורם ירצה למות. יורם אומר שהוא מתכוון לבטל את העסקה, ואלון מזכיר לו שאין ביטולים ("ילד מזדקן").
יורם רואה את אלון מדבר עם ריטה, ומשכנע את צ'ולי שזה הזמן לבצע את תוכנית הבריחה שלו עם שאר הדיירים. הם מסיחים את דעתה של המנהלת ריטה בעזרת איז'ו, שסופסוף מקבל את המונולוג שלו (סיפור בניקוד). מתברר שהתוכנית של צ'ולי היא לעלות לגג ולצעוק לעזרה. הם עולים לגג ("אלף כבאים"). יורם מנסה לצעוק לעזרה, אולם מגלה שהדיירים נמצאים עם אלון וריטה. הם יורים על יורם ברוגטקה ("גולית") ויורם נופל מראש הבניין. יורם עולה לשמיים ("מגדלור"), שם הוא פוגש את אלוהים. יורם מוחה על חוסר הצדק, ואלוהים מסביר לו שהמטרה שלו הייתה למות. בנוסף הוא מופתע מכך ששליחו, אלון נודע, השתמש בשם כל כך לא מקורי.
חברי "הלא נודע" חוגגים את מותו של יורם ("העולם שמח"). ורוניקה נכנסת ומסבירה שהתאהבה ביורם למרות מדיניות החברה לא להתאהב. אלון מסביר לה שבמילא אין טעם כי יורם מת, אבל מציע לה לחתום על חוזה. ורוניקה עולה לשמיים ופוגשת את יורם, והשניים מתנשקים ("לא יפריד דבר"). לאחר הקידה לקהל, שרים השחקנים את "אצל הדודה והדוד", לאחר שאיז'ו מסכים לכך.
שירים > מערכה ראשונה

| מס' | שם השיר | ביצוע |
| --- | --- | --- |
| 1 | נתתי לה חיי | כולם |
| 2 | מדינה קטנה | כולם פרט ליורם ולברונהילדה |
| 3 | זה הכל בשבילך | יורם |
| 4 | חתונה | כולם פרט ליורם |
| 5 | אל תדברו איתי | יורם והשאר |
| 6 | הלא נודע | אלון, יורם והבנות |
| 7 | לו לו | כולם פרט ליורם ואלון |
| 8 | אור | כולם פרט ליורם ואלון |
| 9 | שקט שקט | ורוניקה והשאר |
| 10 | יו יה | כולם פרט לאלון |
| 11 | שיר עבודה | ברונהילדה והשאר פרט לאלון |
| 12 | שירות עצמי | אלון וכולם פרט ליורם |
| 13 | הבלדה על ארי ודרצ'י | כולם |
| 14 | חללית | לורה והשאר פרט לריטה |
| 15 | שיר המכולת | יורם והשאר |
שירים > מערכה שנייה

| מס' | שם השיר | ביצוע |
| --- | --- | --- |
| 1 | תגיד לכולם לשבת | כולם פרט לאיז'ו, ורוניקה ויורם |
| 2 | תה עושה סחרחורת | ורוניקה ויורם |
| 3 | בדיעבד | כולם |
| 4 | כמה | ריטה |
| 5 | המגפיים של ברוך | צ'ולי |
| 6 | היא כל כך יפה | ורוניקה, יורם ואלון |
| 7 | היא התיישבה ליד פסנתר | צ'ולי |
| 8 | רוני | יורם |
| 9 | ילד מזדקן | ריטה וברונהילדה |
| 10 | אלף כבאים | כולם פרט לריטה, ורוניקה ואלון |
| 11 | גולית | כולם פרט לוורוניקה ויורם |
| 12 | מגדלור | איז'ו |
| 13 | העולם שמח | כולם פרט לוורוניקה ויורם |
| 14 | לא יפריד דבר | ורוניקה ויורם |
| 15 | אצל הדודה והדוד | כולם |
שחקנים ודמויות

| שם השחקן/ית | הדמות | אודות הדמות |
| --- | --- | --- |
| עידן אלתרמן | יורם צוקרמן | גיבור המחזמר; סטנדאפיסט בן שלושים ושש, שרוצה להתאבד ומואס בחייו |
| טלי אורן | המנהלת ריטה/אהובתו של יורם | אהובתו של יורם שעוזבת אותו ביום חתונתם/המנהלת של מוסד "שקט שקט" |
| אור אילן | ורוניקה | בחורה דיכאונית, אהובתו של יורם מילדותו |
| אלון נוימן | אלון נודע | מנהל חברה להריגת אנשים, האנטגוניסט הראשי |
| תמר בן עמי | ברונהילדה שטופנהולץ | מטופלת במוסד. העוזרת של ריטה. |
| אתי ועקנין | לורה | מטופלת במוסד. נוטה להגיד "מה?" פעמים רבות ומאוהבת באלון |
| פיני קידרון | המספר / איז'ו | המספר של הסיפור, שונא את השיר "אצל הדודה והדוד". מתלבש בבגדים מוזרים וחפץ לבצע מונולוג |
| אסף שגב | צ'ולי | רוקיסט נוטה לכעסים שמטופל ארבע שנים במוסד |
| גידי גוב | אלוהים (קול בלבד) |  |
קנה מצוי

.
| קנה מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: דגנאים
משפחה:: דגניים
סוג:: קנה
מין:: קנה מצוי
שם מדעי
 Phragmites australis ‏Steudel, 1841
קנה מצוי (שם מדעי: Phragmites australis), הוא מין של צמח רב-שנתי ממשפחת הדגניים שגובהו 3–5 מטר מהסוג קנה.
קנה
פרח הקנה
מקור השם

מקור השם במקרא ובספרות חז"ל. קנה פירושו מקל או גבעול חלול. גבעולים דמויי קנה אופייניים לרוב בני משפחת הדגניים, אך הטיפוסיים ביותר הם הגבעולים של הקנה המצוי, עבקנה, קנה־סוכר וחזרן (במבוק). מקור שמו המדעי של הקנה המצוי (Phragmites) ביוונית הוא Phragma שמשמעה גדר או מסך. השם מרמז לעובדה שהקנה המצוי גדל על גדות הנחלים במושבה צפופה (הקרויה חישה) המזכירה גדר. (קיימת גרסה אחרת שלפיה מקור השם בעובדה שנעשה שימוש בקנה לבניית גדרות או מחיצות). הצמח קרוי בערבית: قصب المكانس (קצב אלמכנאס) ובאנגלית: Common reed. המילה קנה התגלגלה לשפה האנגלית לתיאור מקל מגבעול של חזרן או קנה מצוי (Cane), או אף צמחים כדוגמת קנה סוכר (Sugar cane).
לעיתים צומח הקנה המצוי ליד סוף מצוי שגם הוא צומח בגדות נחלים ושולי מים מתוקים, זה המקור לאזכורם יחד בישעיהו י"ט,ו' "קָנֶה וָסוּף קָמֵלוּ" ברבות הימים השתבש הביטוי לצירוף השגוי "קנה סוף" כשמו של הצמח, טעות השגורה בפי רבים.
תפוצה גאוגרפית

הקנה המצוי הוא הצמח בעל התפוצה הנרחבת ביותר מכל הצמחים בעלי הפרחים, והוא מצוי בכל היבשות למעט אנטארקטיקה, ובכל סוגי האקלים מהטרופי ועד הארקטי. תחום גידולו באזורים שבין קו רוחב 70° צפון, לקו רוחב 40° דרום, והוא נפוץ בעיקר באזורים הממוזגים. המקומות היחידים בהם אין מוצאים את הקנה המצוי הם הקצה הדרומי של אמריקה הדרומית, אגן האמזונס, ניו זילנד, פולינזיה וחלקים באוסטרליה.
בתי־הגידול של הקנה המצוי הם: גדות נחלים, שולי מעיינות, ביצות, מלחות ולאורך תעלות ביוב פתוחות.
הקנה המצוי נפוץ בכל חלקי ארץ ישראל. הוא עמיד בכמויות ניכרות של מליחות וזיהום לכן הוא אחד הצמחים השולטים בנוף של נחלי הארץ שזוהמו במי שופכין. הקנה המצוי מכסה שטחים נרחבים ליד ים המלח (עינות קנה ועינות סמר), במקווי מים בעמק החולה, ובשולי בריכות הדגים.
מורפולוגיה

שורש הקנה המצוי הוא קנה־שורש שזוחל על פני הקרקע או מתחתיה בכיוון הלחות והמים ומגיע לעומקים שבין 40 ס"מ למטר. השורשים שיוצאים מקנה השורש מגיעים לעומק של עד מטר.
הגבעול הוא קנה ברוחב ממוצע של 2.5 ס"מ, זקוף, גבוה, חזק וגמיש שבדרך כלל אינו מסתעף. הגבעול עטוף בקליפה דקה, גמישה, מבריקה וחזקה מאוד הקרויה במקורות "קרומית של קנה". הקנה חלול לאורך הפרק, אך במפרק הוא מלא בחומר רך, הקרוי במשנה בשם "כְּכִי". הגבעול יכול להגיע לגובה של עד חמישה מטרים, אך בדרך כלל גובהו 2–3 מטרים.
העלים ערוכים לאורך הגבעול בשני טורים, אך לפעמים נוטים העלים בחלק העליון של הגבעול לצד אחד ומשווים לצמח מראה של דגל מתנופף על תורן. העלה צר בבסיסו מתרחב במרכז ומתחדד בקצהו (בניגוד לעלה העבקנה שנראה כראש חנית). הוא מאופיין בהתארכויות בולטות דמויות כנפיים עם תוספת של ציצת שערות בגוון חום סגלגל הצמודה לגבעול, שצומחת בסוף יוני. קצה העלה (הטרף) שאורכו כחצי מטר, ניצב לקנה. העלים שטוחים ברוחב של 15–30 מ"מ ומסתיימים בקצה חד. גוון העלים ירוק־אפור בזמן הצמיחה. הצמח מקבל גוון חום בסתיו ורוב העלים נושרים.
התפרחת – מַכְבֵּד גדול שאורכו 20–60 ס"מ וצבעו בדרך כלל סגלגל, נראית כמברשת גדולה בראשי הקנים המתבדרת ברוח ומורכבת משיבוליות באורך 10–15 מ"מ (יחידות הפריחה בדגניים) בנות 3–7 פרחים. הענפים הקצרים בין הפרחים נושאים שערות לבנות ארוכות בולטות. הפרח התחתון זכרי ובו 1–3 אבקנים, והאחרים דו־מיניים, מכילים שחלה נטולת שערות ושלושה אבקנים.
בבתי גידול מלוחים מתפתח הקנה המצוי במופע מיוחד. הצמח נמוך, מסתעף, העלים קצרים וקצות העלים קוצניים. כאשר משתנה בית הגידול, למשל בתקופת יובש, הקנה המצוי אינו מת, אלא לובש מופע דומה למופע של קנה הגדל במלחות.
פיזיולוגיה ופנולוגיה > רבייה

הקנה המצוי פורח בין יוני לדצמבר, החל מאוגוסט כבר נוצרים זרעים. הזרעים נפוצים ברוח ומסוגלים לנבוט בתנאי שיש בקרקע לחות מספקת, בטווח מליחות נרחב. יעילות הפצת הזרעים ברוח מוכחת במהירות שבה צומח הקנה המצוי בכל בית גידול לח חדש. לדוגמה, בשולי תעלת ביוב של מקלחות במחנה צבאי המוקם בלב השממה.
הקנה מתפשט גם ברבייה וגטטיבית באמצעות קנה־שורש המתפשט בכל הכיוונים כשהוא זוחל על פני הקרקע או מתחת לה וכן על פני המים. באביב, בבואו במגע עם קרקע לחה, מצמיח קנה השורש גבעולים חדשים ומשתרש. תהליך זה קורה מהמפרק גם אם קנה השורש נותק מצמח האם. קצב ההתפשטות תלוי בגורמים רבים. באירופה נמדד קצב התארכות אופקית שנתי של 1–2 מטר.
פיזיולוגיה ופנולוגיה > מחזור חיים

הקנה המצוי צומח באביב, צמיחתו מהירה במיוחד בסוף האביב ובעונת הקיץ. קצב הצמיחה של הקנה מהיר במיוחד לאחר שרפה. הקנה המצוי פורח בין יוני לדצמבר. בתחילת הסתיו עוברות יתרות המזון מהעלים והגבעול למערכת קנה השורש. ובחורף העלים מתים ונושרים והגבעול החום שנותר מתעצה.
בעונת החורף מפגין קנה השורש של הקנה המצוי עמידות גם בהצפה ממושכת. זו הסיבה שהוא גדל כה קרוב למים, במקומות שהמים גואים בחורף ונסוגים בקיץ. זו גם הסיבה שניתן לראות צמחי קנה מצוי חיים צומחים בתוך המים, לדוגמה בכנרת.
פיזיולוגיה ופנולוגיה > הקנה המצוי כמפגע טבע

במדינות מסוימות בארצות הברית דוגמת וירג'יניה נחשב הקנה המצוי למין פולש. כוח החיות שלו, עמידותו לזיהום ולשריפות, יחד עם יכולת ההתרבות שלו בעזרת קנה השורש גרמו לכך שבשטחים מוצפים רבים, הקנה השתלט על הנוף ודחק צמחייה מקומית. בנוסף, נשירת העלים בסתיו יוצרת שכבה עבה של עלים המונעת מצמחים אחרים להתפתח. בשל כך נעשים בארצות אלה ניסיונות לעקור את הקנה מחלק מהאזורים. ניסיונות אלה – שכוללים עקירה של הקנים, כיסוי הגדמים בפלסטיק שחור, הצפה ממושכת, ושימוש בקוטלי עשבים – זוכים להצלחה חלקית בלבד.
אזכורי הקנה במקורות היהודים > אזכורי הקנה בתנ"ך

הקנה נזכר מספר פעמים במקרא כצמח הגדל בסמוך למים.
תיאור בית־הגידול של הקנה – "וְהֶאֶזְנִיחוּ נְהָרוֹת, דָּלְלוּ וְחָרְבוּ יְאֹרֵי מָצוֹר; קָנֶה וָסוּף, קָמֵלוּ".
החיות השוכנות בין הקנים – בתיאור החיה המופלאה "בהמות" כתוב: "תַּחַת-צֶאֱלִים יִשְׁכָּב-- בְּסֵתֶר קָנֶה וּבִצָּה". החיה המסתתרת בקנים קרויה: "חַיַּת קָנֶה".
תנודת הקנה ברוח – "וְהִכָּה ה' אֶת-יִשְׂרָאֵל, כַּאֲשֶׁר יָנוּד הַקָּנֶה בַּמַּיִם".
קנה כמשענת רעועה – הקנה הנשבר בנקל אינו יפה לשימוש כמשענת ועשוי לפצוע את הנסמך עליו. הנביא מדמה את הנסמך על מצרים למי שנשען על קנה: "וְיָדְעוּ כָּל-יֹשְׁבֵי מִצְרַיִם, כִּי אֲנִי ה', יַעַן הֱיוֹתָם מִשְׁעֶנֶת קָנֶה, לְבֵית יִשְׂרָאֵל. בְּתָפְשָׂם בְּךָ בכפך [בַכַּף] תֵּרוֹץ וּבָקַעְתָּ לָהֶם כָּל כָּתֵף וּבְהִשָּׁעֲנָם עָלֶיךָ תִּשָּׁבֵר וְהַעֲמַדְתָּ לָהֶם כָּל מָתְנָיִם". הקנה הרצוץ הוא משענת בוגדנית במיוחד: "הִנֵּה בָטַחְתָּ עַל-מִשְׁעֶנֶת הַקָּנֶה הָרָצוּץ הַזֶּה, עַל-מִצְרַיִם, אֲשֶׁר יִסָּמֵךְ אִישׁ עָלָיו, וּבָא בְכַפּוֹ וּנְקָבָהּ".
הקנה כסמל לאחידות – כאשר מספר שיבולים צומחות (עולות) מקנה אחד, נחשב הדבר סמל לאחידות והסכמה. מוזכר לראשונה בחלום פרעה בו בולעות השיבולים השדופות את אלו הבריאות: "וְהִנֵּה שֶׁבַע שִׁבֳּלִים עֹלוֹת בְּקָנֶה אֶחָד".
מונחים שנגזרו מקנה – במשך השנים החל נוהג לכנות דברים דמויי צינור בשם קנה.
עצם הזרוע – העצם חלולה כמו קנה קרויה גם היא קנה: "כְּתֵפִי, מִשִּׁכְמָה תִפּוֹל; וְאֶזְרֹעִי, מִקָּנָה תִשָּׁבֵר".
מנורת המשכן – "וַיַּעַשׂ אֶת-הַמְּנֹרָה, זָהָב טָהוֹר; מִקְשָׁה עָשָׂה אֶת-הַמְּנֹרָה, יְרֵכָהּ וְקָנָהּ--גְּבִיעֶיהָ כַּפְתֹּרֶיהָ וּפְרָחֶיהָ, מִמֶּנָּה הָיוּ. וְשִׁשָּׁה קָנִים, יֹצְאִים מִצִּדֶּיהָ: שְׁלֹשָׁה קְנֵי מְנֹרָה, מִצִּדָּהּ הָאֶחָד, וּשְׁלֹשָׁה קְנֵי מְנֹרָה, מִצִּדָּהּ הַשֵּׁנִי".
קנה המאזניים – כינוי למוט שכפות המאזנים תלויות עליו: "הַזָּלִים זָהָב מִכִּיס, וְכֶסֶף בַּקָּנֶה יִשְׁקֹלוּ".
קנה מידה – מקור הביטוי המקובל גם היום הוא מוט באורך של שש אמות ששימש בימי קדם ככלי מדידה: "וְהִנֵּה חוֹמָה מִחוּץ לַבַּיִת, סָבִיב סָבִיב; וּבְיַד הָאִישׁ קְנֵה הַמִּדָּה, שֵׁשׁ-אַמּוֹת בָּאַמָּה וָטֹפַח, וַיָּמָד אֶת-רֹחַב הַבִּנְיָן קָנֶה אֶחָד, וְקוֹמָה קָנֶה אֶחָד".
אזכורי הקנה במקורות היהודים > אזכורי הקנה בספרות חז"ל

ספרות חז"ל עשירה מאוד בתיאור הקנה, בשימוש בו וביצירת מטבעות לשון המכילים את המילה קנה – שבחלקם אנו משתמשים עד היום.
אזכורי הקנה במקורות היהודים > אזכורי הקנה בספרות חז"ל > תיאור הקנה על פי ספרות חז"ל

אבותינו הכירו היטב את צמח הקנה המצוי. בספרות חז"ל מצוי המידע הבא על הקנה:
בית הגידול – "סימן לנחלים קנים".
הקנה חלול – "ועשרים ושמונה קנים, כחצי קנה חלול--ארבעה עשר לסדר זה, וארבעה עשר לסדר זה".
הקנה רך – "לעולם יהא אדם רך כקנה".
הקנה עשוי מפרקים ובמפרק שביניהם יש חומר ספוגי רך הקרוי כְּכִי. – "שפופרת הקנה שחתכה לקבלה--טהורה, עד שיוציא את כל הככי".
הגבעול עטוף בקליפה דקה – "קרומית של קנה".